O‘zbekiston eksportidagi top-10 davlatlar ma’lum qilindi. Foto: Shutterstock 2023 yilning yanvar-mart oylarida O‘zbekiston eksportida yuqori ulushga ega bo‘lgan hamkor davlatlar to‘g‘risida ma’lumot berildi. Statistika agentligining dastlabki ma’lumotlariga ko‘ra, ko‘rsatilgan davrda O‘zbekiston eksportida eng yuqori ko‘rsatkich Rossiya bilan qayd etilgan – 736,2 mln dollar. Undan keyingi o‘rinlardan mos ravishda 336,4 mln hamda 334,1 mln dollar mahsulotlar eksport qilingan Turkiya va Xitoy joy oldi. Ushbu ko‘rsatkich qolgan davlatlar kesimida quyidagicha ko‘rinishga ega: — Qozog‘iston – 280 mln;  — Afg‘oniston – 178,2 mln;  — Qirg‘iziston – 166,2 mln;  — Tojikiston – 117,7 mln;  — Fransiya – 97,1 mln;  — BAA – 47,1 mln;  — Pokiston – 44,4 mln AQSh dollari.